CELEX: 32006R1505
Language: el
Date: 2006-10-11 00:00:00
Title: Κανονισμός (ΕΚ) αριθ. 1505/2006 της Επιτροπής, της 11ης Οκτωβρίου 2006 , για την εφαρμογή του κανονισμού (ΕΚ) αριθ. 21/2004 του Συμβουλίου όσον αφορά τους ελάχιστους ελέγχους που πρέπει να διενεργούνται για την αναγνώριση και την καταγραφή των αιγοπροβάτων   (Κείμενο που παρουσιάζει ενδιαφέρον για τον ΕΟΧ)

12.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 280/3
            
         
      ΚΑΝΟΝΙΣΜΌΣ (ΕΚ) αριθ. 1505/2006 ΤΗΣ ΕΠΙΤΡΟΠΉΣ
   
   της 11ης Οκτωβρίου 2006
   για την εφαρμογή του κανονισμού (ΕΚ) αριθ. 21/2004 του Συμβουλίου όσον αφορά τους ελάχιστους ελέγχους που πρέπει να διενεργούνται για την αναγνώριση και την καταγραφή των αιγοπροβάτων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 21/2004 του Συμβουλίου, της 17ης Δεκεμβρίου 2003, για τη θέσπιση συστήματος αναγνώρισης και καταγραφής των αιγοπροβάτων και για την τροποποίηση του κανονισμού (ΕΚ) αριθ. 1782/2003 και των οδηγιών 92/102/ΕΟΚ και 64/432/ΕΟΚ (1), και ιδίως το άρθρο 10 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 21/2004 προβλέπει ότι κάθε κράτος μέλος οφείλει να καθιερώσει ένα σύστημα για την αναγνώριση και την καταγραφή των αιγοπροβάτων σύμφωνα με τον εν λόγω κανονισμό. Κατά συνέπεια, είναι σκόπιμο να καθοριστεί το ελάχιστο επίπεδο ελέγχων που πρέπει να διενεργούνται από τα κράτη μέλη για να διαπιστώνεται η σωστή εφαρμογή των απαιτήσεων αναγνώρισης και καταγραφής των εν λόγω ζώων, όπως προβλέπεται στον εν λόγω κανονισμό («οι έλεγχοι»).
            
         
               (2)
            
            
               Η αρμόδια αρχή του κάθε κράτους μέλους πρέπει να διενεργεί ελέγχους βάσει ανάλυσης κινδύνου. Σε αυτή την ανάλυση κινδύνου πρέπει να λαμβάνονται υπόψη όλοι οι σχετικοί παράγοντες, συμπεριλαμβανομένων ειδικότερα των θεμάτων που αφορούν την υγεία των ζώων.
            
         
               (3)
            
            
               Πρέπει να καθοριστούν τα ποσοστά των εκμεταλλεύσεων και των ζώων που πρέπει να ελέγχονται στα κράτη μέλη. Πριν από τις 31 Δεκεμβρίου 2009, τα εν λόγω ποσοστά θα αναθεωρούνται με γνώμονα τα αποτελέσματα των εκθέσεων που υποβάλλουν τα κράτη μέλη σχετικά με τους διενεργηθέντες ελέγχους.
            
         
               (4)
            
            
               Κατά γενικό κανόνα, όλα τα ζώα μιας εκμετάλλευσης πρέπει να καλύπτονται από τους ελέγχους. Ωστόσο, για τις εκμεταλλεύσεις με περισσότερα από 20 ζώα, πρέπει να δίνεται η δυνατότητα στην αρμόδια αρχή να περιορίζει τους ελέγχους σε ένα κατάλληλο αντιπροσωπευτικό δείγμα των ζώων.
            
         
               (5)
            
            
               Τα κράτη μέλη πρέπει να υποβάλλουν ετήσια έκθεση στην Επιτροπή, στην οποία παρέχουν πληροφορίες για τη διενέργεια των ελέγχων. Με τον παρόντα κανονισμό είναι σκόπιμο να καθιερωθεί ένα υπόδειγμα έκθεσης.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έλεγχοι για τη συμμόρφωση των κατόχων ζώων με τον κανονισμό (ΕΚ) αριθ. 21/2004
   Τα κράτη μέλη διενεργούν επιτόπιους ελέγχους («έλεγχοι») για να εξακριβώσουν τη συμμόρφωση των κατόχων ζώων με τις απαιτήσεις του κανονισμού (ΕΚ) αριθ. 21/2004 όσον αφορά την αναγνώριση και την καταγραφή των ζώων.
   Οι έλεγχοι συμμορφώνονται τουλάχιστον με τα ελάχιστα επίπεδα που καθορίζονται στα άρθρα 2 έως 5 του παρόντος κανονισμού.
   Άρθρο 2
   Αριθμός των κτηνοτροφικών εκμεταλλεύσεων προς έλεγχο
   Η αρμόδια αρχή διενεργεί ετησίως τους ελέγχους, οι οποίοι πρέπει να καλύπτουν τουλάχιστον το 3 % των εκμεταλλεύσεων και περιλαμβάνουν τουλάχιστον το 5 % των ζώων στο εν λόγω κράτος μέλος.
   Ωστόσο, όταν κατά τους ελέγχους αυτούς διαπιστώνεται σημαντικός βαθμός μη συμμόρφωσης με τον κανονισμό (ΕΚ) αριθ. 21/2004, τα προαναφερθέντα ποσοστά αυξάνονται κατά την επόμενη ετήσια περίοδο επιθεώρησης.
   Άρθρο 3
   Επιλογή των κτηνοτροφικών εκμεταλλεύσεων προς έλεγχο
   Η αρμόδια αρχή επιλέγει τις κτηνοτροφικές εκμεταλλεύσεις που πρέπει να ελεγχθούν βάσει ανάλυσης κινδύνου, η οποία πρέπει να λαμβάνει υπόψη τουλάχιστον τα ακόλουθα:
   
               α)
            
            
               τον αριθμό των ζώων της εκμετάλλευσης·
            
         
               β)
            
            
               θέματα που αφορούν την υγεία των ζώων, και ειδικότερα την ύπαρξη προηγούμενων κρουσμάτων ζωονόσων·
            
         
               γ)
            
            
               το ποσό της ετήσιας πριμοδότησης για αιγοπρόβατα που έχει ζητηθεί από την εκμετάλλευση ή/και έχει καταβληθεί σε αυτήν·
            
         
               δ)
            
            
               σημαντικές αλλαγές σε σχέση με την κατάσταση κατά τις προηγούμενες ετήσιες περιόδους επιθεώρησης·
            
         
               ε)
            
            
               τα αποτελέσματα των ελέγχων που διενεργήθηκαν στη διάρκεια προηγούμενων ετήσιων περιόδων επιθεώρησης και ειδικότερα τη σωστή τήρηση του αρχείου της εκμετάλλευσης και των εγγράφων μετακίνησης·
            
         
               στ)
            
            
               την κατάλληλη κοινοποίηση πληροφοριών στις αρμόδιες αρχές·
            
         
               ζ)
            
            
               άλλα κριτήρια που ορίζονται από τα κράτη μέλη.
            
         Άρθρο 4
   Τρόπος ελέγχων
   1.   Κατά γενικό κανόνα, η αρμόδια αρχή προβαίνει στους ελέγχους χωρίς προηγούμενη ειδοποίηση.
   Ωστόσο, όταν χρειάζεται, μπορεί να εκδίδει προειδοποιητική ανακοίνωση. Όταν εκδίδεται προειδοποιητική ανακοίνωση, περιορίζεται στα απολύτως αναγκαία και γενικά δεν προηγείται του ελέγχου περισσότερες από 48 ώρες, εκτός από εξαιρετικές περιπτώσεις.
   2.   Οι έλεγχοι μπορούν να διεξάγονται παράλληλα με άλλες επιθεωρήσεις που προβλέπονται στην κοινοτική νομοθεσία.
   Άρθρο 5
   Αριθμός των προς έλεγχο ζώων
   1.   Η αρμόδια αρχή ελέγχει την ταυτότητα όλων των ζώων μιας εκμετάλλευσης.
   Ωστόσο, όταν ο αριθμός των ζώων σε μια εκμετάλλευση υπερβαίνει τα 20, η αρμόδια αρχή μπορεί να αποφασίσει να ελέγξει τον τρόπο αναγνώρισης σε ένα αντιπροσωπευτικό δείγμα των ζώων αυτών σύμφωνα με διεθνώς αναγνωρισμένα πρότυπα, με την προϋπόθεση ότι ο αριθμός των ζώων που υποβάλλονται σε έλεγχο επαρκεί ώστε να ανιχνευθεί ποσοστό 5 % μη συμμόρφωσης των κατόχων αυτών των ζώων με τον κανονισμό (ΕΚ) αριθ. 21/2004, με ποσοστό εμπιστοσύνης 95 %.
   2.   Όταν με τον έλεγχο αντιπροσωπευτικού δείγματος ζώων, σύμφωνα με το δεύτερο εδάφιο της παραγράφου 1 του παρόντος άρθρου, διαπιστώνεται ότι ο κάτοχος των ζώων δεν συμμορφώθηκε με τις απαιτήσεις σχετικά με τα μέσα αναγνώρισης και καταγραφής που προβλέπονται στο άρθρο 3 παράγραφος 1 του κανονισμού (ΕΚ) αριθ. 21/2004, ο έλεγχος επεκτείνεται σε όλα τα ζώα της εκμετάλλευσης.
   Ωστόσο, η αρμόδια αρχή μπορεί να αποφασίσει να ελέγξει τον τρόπο αναγνώρισης σε ένα αντιπροσωπευτικό δείγμα των ζώων αυτών σύμφωνα με διεθνώς αναγνωρισμένα πρότυπα, με τα οποία εξασφαλίζεται η εκτίμηση της μη συμμόρφωσης σε ποσοστό μεγαλύτερο του 5 %, με ακρίβεια συν ή πλην 2 % για επίπεδο εμπιστοσύνης 95 %.
   Άρθρο 6
   Εκθέσεις από την αρμόδια αρχή
   Η αρμόδια αρχή καταρτίζει έκθεση για κάθε έλεγχο, σε μορφότυπο τυποποιημένο σε εθνικό επίπεδο από το κράτος μέλος, στην οποία πρέπει να αναφέρονται τουλάχιστον τα εξής:
   
               α)
            
            
               ο λόγος για τον οποίο επιλέχθηκε η συγκεκριμένη κτηνοτροφική εκμετάλλευση για τον έλεγχο·
            
         
               β)
            
            
               τα άτομα που ήταν παρόντα στη διάρκεια του ελέγχου·
            
         
               γ)
            
            
               τα αποτελέσματα του ελέγχου και τυχόν ευρήματα σχετικά με τη μη συμμόρφωση με τον κανονισμό (ΕΚ) αριθ. 21/2004.
            
         Η αρμόδια αρχή δίνει στον κάτοχο των ζώων ή στον εκπρόσωπό του τη δυνατότητα να υπογράψει την έκθεση και, εάν κρίνεται σκόπιμο, να διατυπώσει τις παρατηρήσεις του σχετικά με το περιεχόμενό της.
   Άρθρο 7
   Ετήσιες εκθέσεις από τα κράτη μέλη
   Τα κράτη μέλη υποβάλλουν, το αργότερο έως τις 31 Αυγούστου 2008 και στη συνέχεια έως τις 31 Αυγούστου κάθε έτους το αργότερο, ετήσια έκθεση η οποία βασίζεται στο υπόδειγμα που παρατίθεται στο παράρτημα, αφορά τα αποτελέσματα των ελέγχων που διενεργήθηκαν κατά την προηγούμενη ετήσια περίοδο επιθεώρησης και περιέχει τουλάχιστον τις ακόλουθες πληροφορίες:
   
               α)
            
            
               τον αριθμό των εκμεταλλεύσεων στο εκάστοτε κράτος μέλος·
            
         
               β)
            
            
               τον αριθμό των ελέγχων στις εκμεταλλεύσεις·
            
         
               γ)
            
            
               τον συνολικό αριθμό των ζώων που έχουν καταγραφεί στην αρχή της περιόδου που καλύπτει η έκθεση·
            
         
               δ)
            
            
               τον αριθμό των ζώων που ελέγχθηκαν·
            
         
               ε)
            
            
               τυχόν αποτελέσματα ελέγχων που δείχνουν τη μη συμμόρφωση των κατόχων ζώων με τον κανονισμό (ΕΚ) αριθ. 21/2004·
            
         
               στ)
            
            
               τυχόν κυρώσεις που επιβάλλονται σύμφωνα με το άρθρο 12 παράγραφος 2 του κανονισμού (ΕΟΚ) αριθ. 21/2004.
            
         Άρθρο 8
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από 1ης Ιανουαρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Οκτωβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 5 της 9.1.2004, σ. 8.
   
      ΠΑΡΑΡΤΗΜΑ
      Έκθεση σχετικά με τα αποτελέσματα των ελέγχων των αιγοπροβάτων όσον αφορά τις απαιτήσεις αναγνώρισης και καταγραφής των εν λόγω ζώων, σύμφωνα με τον κανονισμό (ΕΚ) αριθ. 21/2004
      
                  1.
               
               
                  Γενικές πληροφορίες σχετικά με τις κτηνοτροφικές εκμεταλλεύσεις, τα ζώα και τους ελέγχους
                  
                              Συνολικός αριθμός εκμεταλλεύσεων στο κράτος μέλος, καταγεγραμμένων στην αρχή της περιόδου που καλύπτει η έκθεση (1)
                              
                           
                           
                               
                           
                        
                              Συνολικός αριθμός κτηνοτροφικών εκμεταλλεύσεων που ελέγχθηκαν
                           
                           
                               
                           
                        
                              Συνολικός αριθμός των ελέγχων που διενεργήθηκαν
                           
                           
                               
                           
                        
                              Συνολικός αριθμός αιγοπροβάτων στο κράτος μέλος, καταγεγραμμένων στην αρχή της περιόδου που καλύπτει η έκθεση (1)
                              
                           
                           
                               
                           
                        
                              Συνολικός αριθμός αιγοπροβάτων που ελέγχθηκαν κατά την περίοδο που καλύπτει η έκθεση (1)
                              
                           
                           
                               
                           
                        
            
                  2.
               
               
                  Μη συμμόρφωση με τον κανονισμό (ΕΚ) αριθ. 21/2004 ανά κατηγορία
                  
                               
                           
                           
                              Αριθμός ζώων
                           
                           
                              Αριθμός εκμεταλλεύσεων
                           
                        
                              
                                          1α.
                                       
                                       
                                          Περιπτώσεις μη συμμόρφωσης σχετικά με την αναγνώριση των προβάτων
                                       
                                    
                           
                               
                           
                           
                               
                           
                        
                              
                                          1β.
                                       
                                       
                                          Περιπτώσεις μη συμμόρφωσης σχετικά με την αναγνώριση των αιγών
                                       
                                    
                           
                               
                           
                           
                               
                           
                        
                              
                                          2.
                                       
                                       
                                          Ασυνέπεια του μητρώου εκμετάλλευσης
                                       
                                    
                           
                               
                           
                           
                               
                           
                        
                              
                                          3.
                                       
                                       
                                          Μη ανακοίνωση μετακίνησης (2)
                                          
                                       
                                    
                           
                               
                           
                           
                               
                           
                        
                              
                                          4.
                                       
                                       
                                          Ασυνέπεια στο έγγραφο μετακίνησης
                                       
                                    
                           
                               
                           
                           
                               
                           
                        
                              
                                          5.
                                       
                                       
                                          Ζώα/εκμεταλλεύσεις όπου διαπιστώθηκε μόνον μία περίπτωση μη συμμόρφωσης, από τις κατηγορίες που απαριθμούνται στα σημεία 1 έως 4
                                       
                                    
                           
                               
                           
                           
                               
                           
                        
                              
                                          6.
                                       
                                       
                                          Ζώα/εκμεταλλεύσεις όπου διαπιστώθηκαν περισσότερες της μιας περιπτώσεις μη συμμόρφωσης, από τις κατηγορίες που απαριθμούνται στα σημεία 1 έως 4
                                       
                                    
                           
                               
                           
                           
                               
                           
                        
                              
                                          7.
                                       
                                       
                                          Συνολικός αριθμός περιπτώσεων μη συμμόρφωσης ζώων/εκμεταλλεύσεων (σημεία 5 και 6)
                                       
                                    
                           
                               
                           
                           
                               
                           
                        
            
                  3.
               
               
                  Επιβληθείσες κυρώσεις
                  
                               
                           
                           
                              Αριθμός των ζώων που χαρακτηρίζονται από μη συμμόρφωση
                           
                           
                              Αριθμός των εκμεταλλεύσεων που χαρακτηρίζονται από μη συμμόρφωση
                           
                        
                              Σύνολο
                           
                           
                               
                           
                           
                               
                           
                        
            
         (1)  Ή σε άλλη εθνική ημερομηνία αναφοράς για τις στατιστικές που αφορούν τα ζώα.
      
         (2)  Όπου αυτό ισχύει, σύμφωνα με το άρθρο 8 παράγραφος 2 του κανονισμού (ΕΟΚ) αριθ. 21/2004.